|  |
| --- |
| SLJ, 31. 3. 2020  Ivan Cankar: Moje življenje (domače branje) |
| Pozdravljeni, učenci,  danes bi sicer morali imeti tudi oddelčno skupnost, ampak je zaradi razmer ne bomo imeli – vam pa moram sporočiti novico, da je naš zaključni izlet na Bled odpovedan. ☹  Sem pa organizatorja prosila za naknadni termin v drugi polovici maja ali začetku junija, tako da imamo vsaj na papirju neko rezervacijo, dokončno pa se bomo dogovorili konec aprila, ko bo tudi znano, kakšna bo situacija glede na epidemijo naprej.  Upam, ad niste preveč razočarani, jaz še vedno verjamem, da bomo vse skupaj izpeljali. glede na potek vseh dogodkov pa se bomo dokončno uskladili čez en mesec. |
| Danes bomo pričeli z obravnavo življenja in dela najvidnejšega predstavnika moderne – Ivanom Cankarjem.  Njegovo življenje ste poglobljeno spoznali ob branju knjige za domače branje Moje življenje. |
| 1. NALOGA ZA DANES  Spodaj pošiljam vprašanja, ki bi jih v šoli delali v skupinah.  Tvoja naloga je, da si izmed naštetih **izbereš 5 vprašanj in nanje odgovoriš.** Odgovore zapiši v zvezek.  Ostala vprašanja so ti v pomoč pri pripravi na GN. Če ne znaš odgovoriti na vsa vprašanja, pomeni, da si preslabo prebral knjigo in da jo morda moraš še enkrat vzeti v roke.  2. NALOGA  Oglej si posnetek na spodnji povezavi, v katerem boš izvedel še kakšen dodaten podatek o Ivanu Cankarju.  <https://www.youtube.com/watch?v=xQpwu2F5qks> |

*Jutri pa nadaljujemo.*

*Bodite lepo.*

*učiteljica Mojca*

Ivan Cankar: MOJE ŽIVLJENJE (Domače branje)

**A**

**Kam sežejo vaši spomini?**

**Vaša prva šola je bila enajsta šola. Zakaj je bila šola tako lepa?**

**Katero knjigo ste v mladosti najraje brali?**

**B**

**Česa se iz otroštva najraje spominjate?**

**V enajsti šoli bi kmalu umrli. Kaj se je zgodilo?**

**Ljubljana je bila najlepša podoba Vaših sanj. Sanje so se uresničile. Ob kateri priložnosti se je to zgodilo?**

**C**

**Kateri je Vaš najbridkejši otroški spomin?**

**Zakaj prave šole niste marali?**

**Kako se spominjate odhoda v Ljubljano?**

**Č**

**Pravite, da je spomin na Vašo zgodnjo mladost preprežen s sanjami. Česa se najraje spominjate?**

**Pripovedujte o svojem prvem šolskem dnevu.**

**Kako Vas je mati kaznovala za svoje grehe, ki ste jih storili?**

**D**

**Kako je v Vašem spominu ostala Vaša prva učiteljica? Zakaj se Vam je tako zamerila?**

**Kaj ste storili z grošem, ki Vam ga je dal novomašnik?**

**Kaj bi povedali o svoji materi?**

**E**

**Katera krivica Vas je v šoli najbolj prizadela?**

**Zakaj je spomin na prvo obhajilo nevesel?**

**Doma ste jedli koruzni močnik ali pa še tega ne, Vi pa ste groš zapravili za dateljne. Kaj ste** **storili z njimi**?

**F**

**Pravite, da ste že v zgodnjem otroštvu občutili žensko zapeljivost in izdajalsko hinavščino, ki se je pokazala prav pri sestri Lini. Kaj se je zgodilo?**

**Pravite, da je bilo težko najti rimo za ta Evin sad. O čem je govorila Vaša prva pesem? Ali ste bili pri rimanju uspešni?**

**Bili ste tudi ministrant. Pekla Vas je vest, saj ste bili prepričani, da ste hudo grešili. Kaj vse ste delali ministranti?**